ໄທມີແຜນການຈະປັບຂຶ້ນ ລາຄາເຂົ້າ ໃຫ້ພວກຊາວນາ
ອີງ​ຕາມ​ແຜນການ​ດັ່ງກ່າວ​ແລ້ວ ລັດຖະບານ​ຈະ​ຈ່າຍ​ຄ່າ​ເຂົ້າຈ້າວ​ທໍາ​ມະດາ ​ໃຫ້​ແກ່​ພວກ​ຊາວນາ​ ໃນ​ລາຄາເກືອບຮອດ 500 ​ໂດ​ລາ​ຕໍ່​​ເຂົ້ານຶ່ງ​ຕັນ
ຄາດວ່າໃນບໍ່ຊ້ານີ້ ລັດຖະບານຂອງນາຍົກລັດຖະມົນຕີ ຍິ່ງລັກ ຊິນນະວັດ ຈະເລີ່ມແຜນ ການຂຶ້ນລາຄາເຂົ້າຄັ້ງໃໝ່ຢ່າງໃຫຍ່ ທີ່ອາດສາມາດສົ່ງຜົນກະທົບຕໍ່ປະເທດໄທ ທີ່ເປັນຜູ້ສົ່ງອອກເຂົ້າລາຍໃຫຍ່ທີ່ສຸດຂອງໂລກ Ron Corben ຜູ້ສື່ຂ່າວວີໂອເອ ລາຍງານຈາກບາງ ກອກວ່າ ພວກນັ ວິເຄາະກ່າວວ່າ ການທີ່ລັດຖະບານຈະຂຶ້ນລາຄາເຂົ້າໃຫ້ພວກຊາວນາ ຕາມທີ່ໄດ້ຮັບປາກໄວ້ນັ້ນ ມັນໝາຍເຖິງວ່າ ປະລິມານເຂົ້າທີ່ສົ່ງອອກຈະຕົກຕໍ່າລົງ ແລະເປີດໂອກາດໃຫ້ພວກປະເທດ ສົ່ງອອກເຂົ້າທີ່ເປັນຄູ່ແຂ່ງ ເຊັ່ນອິນເດຍ ແລະຫວຽດນາມນັ້ນ ທອງປານ ມີລາຍລະອຽດມາສະເໜີທ່ານ ແຜນການຂຶ້ນລາຄາເຂົ້າໃໝ່ນັ້ນເປັນຄໍາໝັ້ນສັນຍາອັນສໍາຄັນດ້ານນະໂຍບາຍ ທີ່ພັກເພື່ອໄທ ຂອງນາຍົກລັດຖະມົນຕີ ຍິ່ງລັກ ຊິນນະວັດ ໄດ້ໃຫ້ໄວ້ເພື່ອຮັບປະກັນໃຫ້ໄດ້ຮັບການສະໜັບ ສະໜຸນພວກຊາວນາຈໍານວນແປດລ້ານຄົນຂອງປະເທດໄທ ໃນການເລືອກຕັ້ງທົ່ວປະເທດ ເມື່ອເດືອນກໍລະກົດຜ່ານມາ ອີງຕາມແຜນການດັ່ງກ່າວແລ້ວ ລັດຖະບານຈະຈ່າຍຄ່າເຂົ້າຈ້າວທໍາມະດາ ໃຫ້ແກ່ພວກ ຊາວນາ ໃນລາຄາເກືອບຮອດ 500 ໂດລາຕໍ່ເຂົ້ານຶ່ງຕັນແລະ 650 ໂດລາ ສໍາຫລັບເຂົ້າ ຈ້າວຫອມມະລິຄຸນນະພາບພິເສດ ຊຶ່ງເມື່ອຄິດໄລ່ແລ້ວ ກໍເປັນການຂຶ້ນລາຄາປະມານ 50 ເປີເຊັນຈາກນະໂຍບາຍຂອງລັດຖະບານຊຸດກ່ອນ ທີ່ຮັບປະກັນລາຄາເຂົ້າໃຫ້ພວກຊາວນາ ແຕ່ພຽງ 330 ໂດລາຕໍ່ເຂົ້ານຶ່ງຕັນນັ້ນ ບັນດາເຈົ້າໜ້າທີ່ກະເສດກ່າວວ່າ ມີພວກຊາວນາ ສີ່ລ້ານຄົນແລ້ວ ທີ່ໄດ້ຈົດທະບຽນຮັບເອົາແຜນຕັ້ງລາຄາເຂົ້າໃໝ່ນີ້ ທ່ານ David Dawe ຈາກອົງການອາຫານແລະການກະເສດຂອງສະຫະປະຊາຊາດ ຫລື FAO ກ່າວວ່າ ໃນຂະນະທີ່ລາຄາເຂົ້າທີ່ສູງຂຶ້ນກວ່າເກົ່ານີ້ ອາດຈະພາໃຫ້ມີການຜະລິດເຂົ້າ ຫລາຍຂຶ້ນໃນໄລຍະຍາວ ແຕ່ກໍຍັງມີຄວາມບໍ່ແນ່ນອນ ກ່ຽວກັບຜົນກະທົບໂດຍເຕັມຂອງ ໂຄງການດັ່ງກ່າວ ທ່ານ David Dawe ກ່າວວ່າ: ປີນີ້ ປະລິມານຜົນຜະລິດເຂົ້າຂອງໄທ ຄາດວ່າຈະໄດ້ເກີນ 20 ລ້ານຕັນ ຊຶ່ງປະມານເຄິ່ງ ນຶ່ງຂອງຈໍານວນນັ້ນ ແມ່ນສໍາລັບສົ່ງອອກ ໃນເບື້ອງຕົ້ນ ໄດ້ມີການທໍານາຍໄວ້ວ່າ ການ ສົ່ງອອກເຂົ້າຂອງໄທສໍາລັບປີ 2012 ຈະມີຈໍານວນເທົ່າໆກັບປີນີ້ ຄືປະມານ 10 ລ້ານຕັນ ແຕ່ມາບັດນີ້ ກະຊວງກະເສດສະຫະລັດທໍານາຍວ່າ ປະລິມານສົ່ງອອກເຂົ້າຂອງໄທ ໃນປີ ໜ້າ ຈະຫລຸດລົງມາເປັນພຽງ ເຈັດລ້ານຕັນ ພາຍໃຕ້ແຜນການຕັ້ງລາຄາໃໝ່ ໄທໄດ້ເປັນປະເທດສົ່ງອອກເຂົ້າຫລາຍທີ່ສຸດຂອງໂລກ ມາຕັ້ງແຕ່ປີ 1981 ແລ້ວ ຄູ່ແຂ່ງ ທີ່ສໍາຄັນຂອງໄທ ແມ່ນໄດ້ແກ່ອິນເດຍແລະຫວຽດນາມ ອິນເດຍເປັນປະເທດຜະລິດເຂົ້າ ລາຍໃຫຍ່ອັນດັບສອງຂອງໂລກ ແລະເມື່ອບໍ່ນານມານີ້ ອິນເດຍໄດ້ຫວນຄືນສູ່ຕະຫລາດສົ່ງ ອອກເຂົ້າຂອງໂລກ ໂດຍໄດ້ລົບລ້າງກົດໝາຍ ປີ 2008 ທີ່ຫ້າມການສົ່ງອອກເຂົ້າເກຣດ ທໍາມະດາ ປະເທດສົ່ງອອກເຂົ້າລາຍໃຫຍ່ອື່ນໆ ກໍມີ ບຣາຊິລ ແລະປາກິສຖານ ຊຶ່ງຄາດ ກັນວ່າ ທັງສອງປະເທດຈະເພີ່ມການສົ່ງເຂົ້າອອກຂາຍສູ່ຕະຫລາດໂລກ ເຊ່ນກັນ ທ່ານ ຊາມາເຣນດູ ໂມຮັນຕີ (Samarendu Mohanty) ນັກເສດຖະສາດປະຈໍາສະຖາ ບັນຄົ້ນຄວ້າເຂົ້ານາໆຊາດ IRRI ທີ່ຕັ້ງຢູ່ຟິລິບປິນ ກ່າວວ່າ ລັດຖະບານໄທຈະຕ້ອງໄດ້ ເກື້ອກຸນລາຄາເຂົ້າສົ່ງອອກ ແກ່ພວກຊາວນາ ເພື່ອໃຫ້ແຂ່ງຂັນກັບປະເທດອື່ນໆໃນຕະ ຫລາດໂລກໄດ້ ຊຶ່ງທ່ານກ່າວວ່າ ມັນຈະສົ່ງຜົນກະທົບຕໍ່ຊາວໄທຜູ້ເສຍພາສີທັງຫລາຍ ທ່ານ ໂມຮັນຕີ ກ່າວວ່າ: ທ່ານ ອໍາມາ ສະຍາມວັລລາ(Ammar Siamwalla) ປະທານອົງການຄົ້ນຄ້ວາພາກ ສ່ວນເອກະຊົນທີ່ຊື່ວ່າ ສະຖານະບັນຄົ້ນຄວ້າດ້ານການພັດທະນາໄທ ຫລື TDRI ກ່າວວ່າ ພວກທີ່ຈະໄດ້ຮັບຜົນປະໂຫຍດຫລາຍກ່ວາໝູ່ນັ້ນ ຈະແມ່ນພວກຜະລິດເຂົ້າ ລາຍໃຫຍ່ໆ ທ່ານຢ້ານກົວວ່າ ໂຄງການດັ່ງກ່າວອາດຈະສົ່ງຜົນໃຫ້ເກີດມີບໍລິສັດ ເຂົ້າແຫ່ງຊາດ ທີ່ດໍາເນີນການໂດຍລັດຖະບານ ຊຶ່ງຈະສ້າງຄວາມເດືອດຮ້ອນໃຫ້ແກ່ ພາກສ່ວນສົ່ງອອກເຂົ້າເອກະຊົນຂອງໄທນັ້ນ ທ່ານ ສະຍາມວັລລາ ກ່າວວ່າ: ທ່ານ ອໍາມາ ສະຍາມວັລລາ ກ່າວວ່າ ນອກນີ້ແລ້ວ ໂຄງການດັ່ງກ່າວຂອງລັດຖະບານ ກໍອາດຈະກໍ່ໃຫ້ເກີດມີການສໍ້ລາດບັງຫລວງໄດ້ງ່າຍ ແລະການຂາດເຂີນງົບປະມານ ໂຄງການທໍານອງດຽວກັນນີ້ໃນປີ 2008 ບໍ່ໄດ້ປະສົບຜົນສໍາເລັດຍ້ອນມີການຂາດເຂີນ ງົບປະມານ ຫລາຍກວ່າ 1,400 ລ້ານໂດລາ ທາງກະຊວງກະເສດສະຫະລັດໄດ້ເຕືອນ ວ່າ ຖ້າຫາກລັດຖະບານໄທໃຊ້ເງິນສົງເຄາະຂອງລັດຖະບານ ເພື່ອເກື້ອກຸນການສົ່ງອອກ ເຂົ້າໃນລາຄາທີ່ຕໍ່າກວ່າທີ່ຕົນຈ່າຍໃຫ້ພວກຊາວນາໄທແລ້ວ ມັນກໍອາດຈະເປັນການຝ່າຝືນ ຕໍ່ກົດລະບຽບຂອງອົງການຄ້າໂລກ